กินยาคุมมาตลอด หยุดทานยาคุมกระทันหันเมื่อวันที่ 10 ก.พ. แล้วมีเลือดออก วันที่ 13 ก.พ. และวันนี้ได้มีเพศสัมพันธ์กับแฟน แฟนปล่อยไม่ลึกมาก แค่ปากทาง มีโอกาสจะท้องมั้ยคะ แล้วถ้าอยากท้อง จะต้องทำยังไงคะ ควรมีเพศสัมพันธ์อีกวันไหน ตอนนี้คือยาคุมหมดฤทธิ์แล้วใช่มั้ยคะ
สวัสดีค่ะ ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้แต่หากมีการหยุดยากะทันหันระหว่างแผงยานั้น ยาในแผงนั้นอาจจะไม่ได้ประสิทธิภาพในการคุมกำเนิดเลย เพราะกินไม่ครบแผง และอาจทำให้มีเลือดออกผิดปกติทางช่องคลอดหลังหยุดยา ดังนั้นมีโอกาสตั้งครรภ์ที่จะตั้งครรภ์ได้ ขึ้นกับว่าตอนนั้นยาได้ยับยั้งการตกไข่ไปได้แล้วหรือยัง คือถ้ากินเลยครึ่งแผงแรกไปแล้วนั้น อาจจะไม่ได้มีการตกไข่ในเดือนนั้นๆไปแล้ว ก็คือต้องรอการตกไข่ในรอบเดือนถัดไป ซึ่งหลังการหยุดยาคุมแบบแผง ส่วนใหญ่จะกลับมามีประจำเดือนและมีการตกไข่ตามปกติได้ค่อนข้างเร็วประมาณภายใน 1-3 เดือนหลังหยุดยาค่ะ